
ΑΝΑΚΟΙΝΩΣΗ

Ανακοίνωση καταχώρισης στο Γενικό Εμπορικό Μητρώο της Ανώνυμης Εταιρίας με την επωνυμία : «ΣΥΝΕΤΑΙΡΙΣΤΙΚΗ ΚΑΠΝΟΒΙΟΜΗΧΑΝΙΑ ΕΛΛΑΔΟΣ-Σ.Ε.Κ.Α.Π. Α.Ε»   και  δ.τ. :      

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ
Την 22/10/2013 καταχωρήθηκε με ΚΑΚ 109920 στο Γενικό Εμπορικό Μητρώο η ΔΗΛΩΣΗ του Διοικητικού Συμβουλίου της Ανώνυμης Εταιρίας με την επωνυμία «ΣΥΝΕΤΑΙΡΙΣΤΙΚΗ ΚΑΠΝΟΒΙΟΜΗΧΑΝΙΑ ΕΛΛΑΔΟΣ-Σ.Ε.Κ.Α.Π. Α.Ε.»     δ.τ. «» και με αριθμό ΓΕΜΗ 012511446000 (πρώην Αρ. ΜΑΕ 11175/66/B/86/5), που εδρεύει στο Δήμο ΞΑΝΘΗΣ.
Η ΔΗΛΩΣΗ του Διοικητικού Συμβουλίου έχει ως εξής:

  ΔΗΛΩΣΗ

 του Διοικητικού Συμβουλίου της ανώνυμης εταιρείας υπό την επωνυμία «Συνεταιριστική  Καπνοβιομηχανία Ελλάδος – ΣΕΚΑΠ Α.Ε., που εδρεύει στο Δήμο Ξάνθης,  σύμφωνα με το άρθρο 9α παράγραφος 4 του Κ.Ν. 2190/1920.

Κατά την Α΄ επαναληπτική έκτακτη Γενική Συνέλευση  των μετόχων της εδρεύουσας στο Δήμο Ξάνθης και εκπροσωπούμενης νόμιμα εταιρείας υπό την επωνυμία «Συνεταιριστική Καπνοβιομηχανία Ελλάδος – ΣΕΚΑΠ Α.Ε.»  της 6-8-2013, αποφασίστηκε η αύξηση του μετοχικού κεφαλαίου  αυτής ύψους €81.126,00 πλέον ποσού υπέρ το άρτιο ύψους €81.045.392,91, με αποτέλεσμα η συνολική αύξηση του μετοχικού κεφαλαίου να ανέλθει σε €81.126.518,91. Η ως άνω προκύπτουσα υπέρ του άρτιο διαφορά αποφασίστηκε να αχθεί σε πίστωση του λογαριασμού «διαφορά από την έκδοση μετοχών υπέρ του άρτιο». Η ως άνω αύξηση αποφασίστηκε επίσης να γίνει  με κατάργηση του δικαιώματος προτίμησης των υφιστάμενων μετόχων υπέρ της ΑΤΕbank (υπό ειδική εκκαθάριση) και της ATEΛΗΖΙΝΓΚ ΑΝΩΝΥΜΗ ΕΤΑΙΡΕΙΑ ΧΡΗΜΑΤΟΔΟΤΙΚΗΣ ΜΙΣΘΩΣΗΣ («ΑΤΕ Leasing») και με έκδοση 27.042 κοινών ονομαστικών μετοχών με ονομαστική αξία €3,00 και τιμή διάθεσης €3.000,019189 εκάστη, η οποία καλύφθηκε και καταβλήθηκε μέχρι την 20-9-2013  με εισφορά σε είδος ισόποσης αξίας μέρους των δανειακών απαιτήσεων της ΑΤΕbank (υπό ειδική εκκαθάριση) και της ATEΛΗΖΙΝΓΚ ΑΝΩΝΥΜΗ ΕΤΑΙΡΕΙΑ ΧΡΗΜΑΤΟΔΟΤΙΚΗΣ ΜΙΣΘΩΣΗΣ («ΑΤΕ Leasing»), συνολικού ύψους €67.743.158,88 για την ΑΤΕbank  και €13.383.360,03  για την ΑΤΕ Leasing (οι «Εισφερόμενες Απαιτήσεις»). Συγκεκριμένα, οι Εισφερθείσες  Απαιτήσεις προκύπτουν από τις ακόλουθες συμβάσεις: α) Από την υπ’ αριθμ. 536/2000 Σύμβαση Βραχυπρόθεσμου Δανείου με Ανοικτό Λογαριασμό με την ΑΤΕ, μετά των πρόσθετων πράξεων αυτής, η οποία καταγγέλθηκε από την ΑΤΕ στις 11.07.2012, έκλεισαν οι σχετικοί λογαριασμοί και το υπόλοιπό τους μεταφέρθηκε σε οριστική καθυστέρηση. Το ανεξόφλητο ποσό κεφαλαίου στις 25.4.2013 ανερχόταν σε €33.871.542,76, το ανεξόφλητο ποσό τόκων σε €7.528.808,77 και το συνολικό ανεξόφλητο ποσό σε €41.400.351,53, β) Από την υπ’ αριθμ. 537/2000 Σύμβαση Βραχυπρόθεσμου Δανείου με Ανοικτό Λογαριασμό με την ΑΤΕ, μετά των πρόσθετων πράξεων αυτής, η οποία καταγγέλθηκε από την ΑΤΕ στις 11.07.2012, έκλεισαν οι σχετικοί λογαριασμοί και το υπόλοιπό τους μεταφέρθηκε σε οριστική καθυστέρηση. Το ανεξόφλητο ποσό κεφαλαίου στις 25.4.2013 ανερχόταν σε €30.903.739,08, το ανεξόφλητο ποσό τόκων σε €7.129.502,38 και συνολικό ανεξόφλητο ποσό σε €38.033.241,46 και γ) Από την υπ’ αριθμ. 5.686/16.07.2007 Σύμβαση Χρηματοδοτικής Μίσθωσης, μετά των Παραρτημάτων αυτής με την ΑΤΕ Leasing, με αντικείμενο τη μίσθωση μηχανολογικού εξοπλισμού, και υπ’ αριθμ. 00110/2004 Σύμβαση Μακροχρόνιας Μίσθωσης με την ΑΤΕ Leasing μετά των Παραρτημάτων αυτής (συναφθείσα αρχικά μεταξύ της Eταιρείας και της ATERENT,σε όλα τα δικαιώματα και υποχρεώσεις της οποίας από την εν λόγω σύμβαση υπεισήλθε δυνάμει των από 4/10/2010 ιδιωτικών συμφωνητικών εκχώρησης δικαιωμάτων και ανάληψης υποχρεώσεων η ΑΤΕ Leasing), οι οποίες καταγγέλθηκαν από την ΑΤΕ Leasing στις 21.05.2012 με ανεξόφλητο ποσό κεφαλαίου στις 25.4.2013  €14.290.183,40, ανεξόφλητο ποσό τόκων €1.402.742,52 και συνολικό ανεξόφλητο ποσό €15.692.925,92.

      Επί των Εισφερθεισών αυτών Απαιτήσεων δεν έλαβε χώρα αποτίμηση, αφού τούτο δεν κρίθηκε απαραίτητο με βάση την παράγραφο 4 του άρθρου 9α του Κ.Ν. 2190/1920. Συγκεκριμένα, οι Εισφερθείσες Απαιτήσεις συνιστούσαν περιουσιακά στοιχεία διαφορετικά από τις κινητές αξίες ή τα μέσα χρηματαγοράς της παρ. 1 του άρθρου 9α του Κ.Ν. 2190/1920, και η εύλογη αξία των οποίων προέκυψε, για καθένα από αυτά, από τους υποχρεωτικούς λογαριασμούς του προηγούμενου οικονομικού έτους, οι οποίοι αποτέλεσαν αντικείμενο ελέγχου σύμφωνα με την Οδηγία 2006/43/ΕΚ και δεν συνέτρεχαν νέες περιστάσεις που να μπορούσαν να μεταβάλουν αισθητά την εύλογη αξία τους κατά την ημερομηνία πραγματοποίησης της εισφοράς. Περαιτέρω τέθηκε υπόψη των Μετόχων της Εταιρείας ότι σύμφωνα με τις από 31.12.2012 οικονομικές καταστάσεις αυτής η τελευταία είχε αρνητικά ίδια κεφάλαια κατά τα Δ.Π.Χ.Α. ύψους  59.144.726,91 ευρώ  με αποτέλεσμα να καθίσταται άκρως επιτακτική η ανάγκη ενίσχυσης της κεφαλαιακής της βάσης, ιδίως μετά από σειρά αποτυχημένων προσπαθειών αύξησης του μετοχικού κεφαλαίου με δικαίωμα προτίμησης υπέρ των παλαιών μετόχων κατά το διάστημα των τελευταίων  ετών. Συνεπώς, η επιτυχής ολοκλήρωση της Εισφοράς εκτιμήθηκε  ως κομβικής σημασίας για τη διασφάλιση της βιωσιμότητας και τη συνέχιση της λειτουργίας της Εταιρείας, δοθέντος ιδίως ότι κατόπιν της Εισφοράς τα ίδια κεφάλαια τις Εταιρείας κατά τα Δ.Π.Χ.Α. θα μετατρέπονταν σε θετικά και  θα ανέρχονταν πλέον σε ποσό €21.981.792 (έναντι ποσού μείον €59.144.726,91  προ της Εισφοράς), ταυτόχρονα δε η Εταιρεία θα μείωνε σε σημαντικό βαθμό τις μακροπρόθεσμες δανειακές της υποχρεώσεις και τις υποχρεώσεις της από συμβάσεις Leasing ενώ παράλληλα θα βελτίωνε τη συνολική χρηματοοικονομική διάρθρωσή και καθαρή της θέση. Επιπλέον τονίστηκε ότι η υλοποίηση της Εισφοράς συνιστούσε καθοριστική προϋπόθεση για την ομαλή ολοκλήρωση της Συμφωνίας, με βάση την οποία κατέστη εφικτή η είσοδος της DONSKOY TABAC JSC ως ενός νέου και σημαντικού στρατηγικού επενδυτή στην κεφαλαιακή δομή και διοίκηση της Εταιρείας. Με γνώμονα τα ανωτέρω και μετά από ενδελεχή πληροφόρηση, στάθμιση και αξιολόγηση των δεδομένων και εναλλακτικών δυνατοτήτων άντλησης ιδίων κεφαλαίων και χωρίς να επηρεασθεί από ξένα προς το εταιρικό συμφέρον κριτήρια, προκρίθηκε ως προσφορότερη λύση για την ενίσχυση της κεφαλαιακής βάσης της Εταιρείας (και μαζί με αυτή της μακροχρόνιας οικονομικής της αξίας) η αύξηση του μετοχικού κεφαλαίου της Εταιρείας μέσω έκδοσης 27.042 νέων, κοινών, ονομαστικών, μετά ψήφου μετοχών, με ονομαστική αξία €3,00 και αξία διάθεσης €3.000,019189 έκαστη, με κεφαλαιοποίηση απαιτήσεων των ΑΤΕbank  και ΑΤΕ Leasing συνολικού ποσού €81.126.518,91, εκ των οποίων ποσό €81.126,00 αύξησε το μετοχικό κεφάλαιο της Εταιρείας ενώ ποσό €81.045.392,91 διατέθηκε  για σχηματισμό αποθεματικού υπέρ το άρτιο, με κατάργηση του δικαιώματος προτίμησης υπέρ των υφιστάμενων μετόχων. Η κατάργηση του δικαιώματος προτίμησης έγινε κατόπιν στάθμισης του εταιρικού συμφέροντος και της αρχής της αναλογικότητας και ίσης μεταχείρισης των μετόχων και αύτη κατέστη απόλυτα και κατ’ ουσία δικαιολογημένη και αναγκαία, αφού διατηρουμένου του δικαιώματος προτίμησης,  αφενός με βάση τις επικρατούσες συνθήκες δεν ήταν εφικτή η άντληση κεφαλαίων από την αγορά και αφετέρου θα καθίστατο αδύνατη η υλοποίηση της Συμφωνίας και η είσοδος της DONSKOY TABAC JSC ως στρατηγικού επενδυτή και, ως εκ τούτου, η άκρως αναγκαία και επιτακτική αύξηση των ιδίων κεφαλαίων της Εταιρείας. Συνεπώς με την κατάργηση του δικαιώματος προτίμησης εξυπηρετήθηκαν υπέρτερα εταιρικά συμφέροντα χωρίς συγχρόνως να υπήρχε εναλλακτικός τρόπος για την ισοδύναμη εξυπηρέτηση των συμφερόντων αυτών, ενώ ταυτόχρονα βελτιώθηκε η θέση των στερούμενων το δικαίωμα προτίμησης υφιστάμενων μετόχων λόγω της διάχυσης της ωφέλειας από την προώθηση του εταιρικού συμφέροντος σε όλους τους μετόχους.

 Ωσαύτως το Διοικητικό Συμβούλιο δηλώνει ότι η αξία που προκύπτει ως άνω αντιστοιχεί στον αριθμό, την ονομαστική αξία  και στο πρόσθετο ποσό που καταβλήθηκε επί των μετοχών που πρόκειται να εκδοθούν έναντι της εν λόγω εισφοράς και ότι δεν συντρέχουν νέες περιστάσεις όσον αφορά την αρχική αποτίμηση του ποσού της παραπάνω αύξησης.
Σχετικό έγγραφο της Περιφερειακής Ενότητας Ξάνθης (Αρ. Πρωτ. Γ/ΕΞ/4186-1/22-10-13).

